Doinu edo melodia irizpide estetiko baten arabera antolatzen den soinu eta nota-segida, atal eta tartetan banatua, entzuleek beste doinuetatik bereizi eta identifikatzen dutena.
স্বরমাধুর্য বা 'টিউন, ভয়েস বা লাইন নামেও পরিচিত হ'ল সাংঙ্গীতিক সুরের একটি রৈখিক উত্তরসূরি যা শ্রোতা একক সত্তা হিসাবে উপলব্ধি করে। আক্ষরিক অর্থে স্বরমাধুর্য হ'ল পিচ এবং ছন্দ এর সংমিশ্রণ। যদিও আরও গঠনগতভাবে শব্দটিতে আরও টোনাল রঙ এর মতো অন্যান্য পরম্পরার সাঙ্গীতিক উপাদান অন্তর্ভূক্ত থাকতে পারে। একে পটভূমির অনুসঙ্গে অগ্রভাগ হিসাবে বিবেচনা করা যেতে পারে। একটি লাইন বা অংশ এর পক্ষে অগ্রভাগের স্বরমাধুর্য হওয়ার দরকার পড়ে না। স্বরমাধুর্যগুলিতে এক বা একাধিক ফ্রেজ বা মোটিফ থাকতে পারে এবং সেগুলি সাধারণত বিভিন্ন আকারে একটি রচনা জুড়ে পুনরাবৃত্ত হয়। স্বরমাধুর্য বর্ণিত হতে পারে তাদের সুরেলা গতি বা পিচ অথবা পিচের মধ্যবর্তী অন্তরায়, পিচ ব্যাপ্তি, উত্তেজনা এবং মোক্ষণ, ধারাবাহিকতা এবং একাত্মতা, ক্যাডেন্স এবং আকার দ্বারা। সংগীতের প্রকৃত লক্ষ্য - এর যথাযথ উদ্যোগপূর্ণ স্বরমাধুর্য। সমস্ত অংশের ঐক্যতানের চূড়ান্ত উদ্দেশ্য হচ্ছে কেবল সুন্দর স্বরমাধুর্য সৃষ্টি। সুতরাং যে ব্যাপারটি আরও গুরুত্বপূর্ণ তা হল স্বরমাধুর্য বা হারমোনি বা ঐক্যতান নিরর্থক । সন্দেহের অবকাশ নেই যে সমস্ত উপায়গুলিই অন্তিমের অধীনস্থ। == উপাদানসমূহ == বিভিন্ন ও বৈচিত্র্যময় উপাদান এবং স্বরমাধুর্যের প্রদত্ত শৈলীর "অনেক বিদ্যমান ব্যাখ্যা নির্দিষ্ট শৈলীর মডেলে আমাদের সীমাবদ্ধ রাখে এবং সেগুলি খুবই একচেটিয়াভাবে করে।" পল নার্ভসন ১৯৮৪ সালে দাবি করেছিলেন যে তিন চতুর্থাংশেরও বেশি স্বরমাধুর্য সম্পর্কিত বিষয়বস্তু পুরোপুরি অনুসন্ধান করা হয়নি।বিংশ শতাব্দীর আগে রচিত বেশিরভাগ ইউরোপীয় সংগীত এবং ২০ম শতাব্দীর জনপ্রিয় সংগীতে বিদ্যমান সুরগুলি "স্থির এবং ফ্রিকোয়েন্সির ধরণ-এ সহজেই বিবেচনাযোগ্য", " সমস্ত কাঠামোগত স্তরে পুনরাবৃত্ত ঘটনাগুলি প্রায়ই পর্যায়ক্রমিক" এবং "সময়কালের পুনরাবৃত্ত এবং ব্যাপ্তির ধরণে "।২০ শতক এর স্বরমাধুর্যে যে কোনও পাশ্চাত্য সঙ্গীত-এ ঐতিহাসিক পর্বের পিচ সম্পদের "ব্যাপক বৈচিত্রের সদ্ব্যবহার" দেখা যায়। "ডায়োটোনিক স্কেল এখনও ব্যবহার করা হলেও ক্রোম্যাটিক স্কেল "ব্যাপকভাবে প্রযুক্ত" হচ্ছে। সুরকাররা "গুণগত মাত্রা" এর জন্য একটি কাঠামোগত ভূমিকাও বরাদ্দ করেছিলেন যা আগে "প্রায় একচেটিয়াভাবে পিচ এবং তালের জন্য সংরক্ষিত ছিল"। ক্লিউয়ার বলেছেন "যে কোনও স্বরমাধুর্যের প্রয়োজনীয় উপাদানগুলি হ'ল সময়কাল, পিচ এবং গুণমান, টেক্সচার এবং উচ্চগ্রাম। যখন বিভিন্ন পরিসরে টিম্ব্রেস এবং ডায়নামিক্সের সাথে বাজানো হয় তখনও একই স্বরমাধুর্য চিনতে পারা যায়। শেষোক্ত ক্ষেত্রে তা "রৈখিক ক্রমের উপাদান"ও হতে পারে। == উদাহরণ == বিভিন্ন সাঙ্গীতিক শৈলী বিভিন্নভাবে স্বরমাধুর্য ব্যবহার করে। কিছু উদাহরণ: জাজ সুরকাররা মূল স্বরমাধুর্যটি বোঝাতে "হেড" বা "লিড" শব্দটি ব্যবহার করেন যা তাৎক্ষণিক উদ্ভাবনার সূচনা বিন্দু হিসাবে ব্যবহৃত হয়। রক সংগীত এবং জনপ্রিয় সংগীত এবং লোক সঙ্গীত এর অন্যান্য রূপগুলিতে এক বা দুটি স্বরমাধুর্য বাছাই করার প্রবনতা দেখা যায়।, কখনও কখনও তৃতীয় যেমন বিপরীত স্বরমাধুর্যের যা সেতু বা মধ্য অষ্ট নামে পরিচিত - সেগুলি নিজ ক্ষেত্রেই আটকে থাকে। ফ্রেজিং এবং বাণীর ক্ষেত্রে অনেক বেশি বৈচিত্র্য দেখা দিতে পারে। ভারতীয় ধ্রুপদী সংগীত স্বরমাধুর্য ও ছন্দ এর উপর অনেক বেশি নির্ভর করে এবং সংগীতে কোনও কর্ড পরিবর্তন নেই বলে তাতে হারমোনি তেমন কিছু ভূমিকা নেয় না। বালির গেমলান সঙ্গীত প্রায়ই একসাথে বাজানো একক স্বরমাধুর্যের জটিল প্রকরণ এবং পরিবর্তনের হেটেরোফনি ব্যবহার করে। পাশ্চাত্য শাস্ত্রীয় সংগীত এ সুরকারগণ প্রায়ই একটি প্রাথমিক স্বরমাধুর্য বা থিম প্রবর্তন করেন এবং তারপরে তার বিভিন্নতা তৈরি করেন। শাস্ত্রীয় সংগীতে প্রায়ই পলিফনি নামে একাধিক স্বরমাধুর্যের স্তর থাকে। যেমন ফিউগ -এর মতো কাউন্টারপয়েন্ট। প্রায়ই মোটিফ বা সংক্ষিপ্ত স্বরমাধুর্যের টুকরো যেমন বেটোভেনের পঞ্চম সিম্ফনিতে শুরুর থেকে স্বরমাধুর্য তৈরি করা হয়। রিচার্ড ওয়াগনার লেইটমোটিফ ধারণাকে জনপ্রিয় করেছেন। সেটি হ'ল: কোনও নির্দিষ্ট ধারণা, ব্যক্তি বা স্থানের সাথে যুক্ত একটি মোটিফ বা স্বরমাধুর্য। যদিও বেশিরভাগ জনপ্রিয় সংগীত এবং সাধারণ অনুশীলন সময়কাল এর ধ্রুপদী সংগীতে স্বরমাধুর্যের মধ্যে পিচ এবং ব্যাপ্তিকে প্রাথমিক গুরুত্ব দেয় তবুও বিংশ এবং একবিংশ শতাব্দীতে সমসাময়িক সংগীত এ পিচ এবং ব্যাপ্তির গুরুত্ব এবং গুণমান বৃদ্ধি পেয়ে প্রায়ই প্রাথমিক রূপ লাভ করেছে। এর উদাহরণগুলির মধ্যে আছে মিউজিক কনসার্ট, ক্লাংফারবেনেমেলোডি, এলিয়ট কার্টার এর এইট এটুডস অ্যান্ড এ ফ্যান্টাসি । রুথ ক্রফোর্ড-সিগার এর স্ট্রিং কোয়ার্টেট ১৯৩১ কেবলমাত্র "বেসুরো ডাইনামিক্স" এর মাধ্যমে পিচগুলির অপরিবর্তনীয় সেট থেকে স্বরমাধুর্য তৈরি করে এবং জর্জি লিগেটির অ্যাভেঞ্চারস এর মধ্যের পুনরাবৃত্তি ধ্বনিবিজ্ঞান এর রৈখিক রূপ তৈরি করে। == আরো দেখুন == হকেট পার্সনস কোড, স্বরমাধুর্যময় গতির মাধ্যমে একটি গানের অংশ চিহ্নিত করতে ব্যবহৃত একটি সাধারণ স্বরলিপি — পিচ এর গতির উথ্থান ও পতন। সিকোয়েন্স সমন্বিত ক্ষেত্র == আরও পাঠ == Apel, Willi.